ประกาศนายทะเบียนประจำจังหวัดสตูลประกาศนายทะเบียนประจำจังหวัดสตูลเรื่องมอบหมายกิจการอันอยู่ในอำนาจหน้าที่ของนายทะเบียนประจำจังหวัดสตูล พ.ศ. ๒๕๕๘ ตามที่ได้มีการประกาศใช้พระราชบัญญัติการขนส่งทางบก(ฉบับที่ ๑๒) พ.ศ. ๒๕๕๗ โดยมีผลใช้บังคับตั้งแต่วันที่ ๒๓ มีนาคม ๒๕๕๘ เป็นต้นไปซึ่งสาระสำคัญของพระราชบัญญัติดังกล่าวประการหนึ่งคือการเพิ่มเติมให้นายทะเบียนประจำจังหวัดสามารถมอบหมายอำนาจหน้าที่ของตนให้ข้าราชการในสังกัดกรมการขนส่งทางบกกระทำการแทนได้(มาตรา ๖ วรรคสี่) นั้นโดยที่เป็นการสมควรปรับปรุงการมอบหมายกิจการอันอยู่ในอำนาจหน้าที่ของนายทะเบียนประจำจังหวัดสตูลเพื่อให้การปฏิบัติหน้าที่ราชการเป็นไปด้วยความสะดวก รวดเร็ว สามารถอำนวยประโยชน์ให้แก่ประชาชนอย่างแท้จริงอาศัยอำนาจตามความในมาตรา ๖ แห่งพระราชบัญญัติการขนส่งทางบก พ.ศ. ๒๕๒๒นายทะเบียนประจำจังหวัดสตูล จึงมอบหมายกิจการอันอยู่ในอำนาจหน้าที่ของนายทะเบียนประจำจังหวัดสตูลดังต่อไปนี้ข้อ ๑ ประกาศนี้เรียกว่าประกาศนายทะเบียนประจำจังหวัดสตูล เรื่องมอบหมายกิจการอันอยู่ในอำนาจหน้าที่ของนายทะเบียนประจำจังหวัดสตูล พ.ศ. ๒๕๕๘ข้อ ๒[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้หัวหน้ากลุ่มวิชาการขนส่งสำนักงานขนส่งจังหวัดสตูล เป็นผู้ทำการแทนในส่วนที่เกี่ยวกับ๓.๑ การประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดที่รับผิดชอบดังนี้(ก) การบรรจุรถ(ข) การเปลี่ยนรถ(ค) การถอนรถ๓.๒ การประกอบการขนส่งประจำทางและการประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดที่รับผิดชอบดังนี้(ก) การออกใบอนุญาต(ข) การต่ออายุใบอนุญาต(ค) การออกใบแทนใบอนุญาต(ง) การกำหนดเงื่อนไขในใบอนุญาต(จ) การกำหนด (ปรับปรุง) เงื่อนไขในใบอนุญาต(ฉ) การบรรจุรถ(ช) การเปลี่ยนรถ(ซ) การถอนรถ(ฌ) การลดจำนวนตามเงื่อนไขในกรณีที่มิได้นำรถมาดำเนินการทางทะเบียนภายในระยะเวลาที่กำหนด๓.๓ การอนุญาตให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดที่รับผิดชอบกระทำการดังนี้(ก) ใช้รถผิดประเภทเป็นการชั่วคราว ตามมาตรา ๒๗ วรรคสามแห่งพระราชบัญญัติการขนส่งทางบก พ.ศ. ๒๕๒๒(ข) ใช้รถทำการขนส่งนอกเส้นทางเป็นการชั่วคราว ตามมาตรา ๓๙แห่งพระราชบัญญัติการขนส่งทางบก พ.ศ. ๒๕๒๒(ค) เดินรถหมุนเวียน ตามมาตรา ๓๙/๑ แห่งพระราชบัญญัติการขนส่งทางบกพ.ศ. ๒๕๒๒๓.๔ การอนุญาตให้ผู้ได้รับใบอนุญาตประกอบการขนส่งไม่ประจำทางและการประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดที่รับผิดชอบใช้รถผิดประเภทเป็นการชั่วคราวตามมาตรา ๒๗ วรรค ๓ แห่งพระราชบัญญัติการขนส่งทางบก พ.ศ. ๒๕๒๒๓.๕ การสั่งผู้ได้รับใบอนุญาตประกอบการขนส่งกระทำการดังต่อไปนี้(ก)สั่งให้ผู้ได้รับใบอนุญาตประกอบการขนส่งประจำทางซึ่งมีเส้นทางทำการขนส่งภายในเขตจังหวัดที่รับผิดชอบเปลี่ยนแปลงเส้นทางการเดินรถเวลา และจำนวนเที่ยวของการเดินรถเป็นการชั่วคราว หรือให้ส่งรถที่ตนได้รับอนุญาตไปช่วยเหลือเป็นการชั่วคราวกรณีมีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่งตามมาตรา ๔๑ แห่งพระราชบัญญัติการขนส่งทางบก พ.ศ. ๒๕๒๒(ข) สั่งให้ผู้ได้รับใบอนุญาตประกอบการขนส่งไม่ประจำทาง และผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดที่รับผิดชอบ ส่วนรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่งตามมาตรา ๔๑ แห่งพระราชบัญญัติการขนส่งทางบก พ.ศ.๒๕๒๒๓.๖ การดำเนินการตามพระราชบัญญัติการขนส่งทางบก พ.ศ. ๒๕๒๒ หมวด ๔การชดใช้ค่าเสียหายที่เกิดจากการขนส่ง๓.๗ การเรียกผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดที่รับผิดชอบ ผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดที่รับผิดชอบหรือผู้จัดการ และพนักงานของผู้ได้รับใบอนุญาตมาให้ถ้อยคำหรือสั่งให้ยื่นคำชี้แจงแสดงข้อเท็จจริง ตามมาตรา ๔๙ (๓)แห่งพระราชบัญญัติการขนส่งทางบก พ.ศ. ๒๕๒๒ข้อ ๔ ให้นักวิชาการขนส่ง กลุ่มวิชาการขนส่งสำนักงานขนส่งจังหวัดสตูล เป็นผู้ทำการแทนตามข้อ ๓.๑ และข้อ ๓.๒ (ฉ)(ช) (ซ) และ (ฌ)ข้อ ๕ ให้หัวหน้าฝ่ายทะเบียนรถสำนักงานขนส่งจังหวัดสตูล เป็นผู้ทำการแทนเกี่ยวกับ๕.๑ การดำเนินการทางทะเบียนและภาษีรถดังนี้(ก) การจดทะเบียน(ข) การเสียภาษีประจำปี(ค) การโอนรถ(ง) การย้ายรถ(จ)การอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์ส่วนควบของรถในสาระสำคัญตามมาตรา ๗๘ แห่งพระราชบัญญัติการขนส่งทางบก พ.ศ. ๒๕๒๒(ฉ) การแจ้งเลิกใช้รถ ตามมาตรา ๗๙ แห่งพระราชบัญญัติการขนส่งทางบกพ.ศ. ๒๕๒๒(ช) การแจ้งไม่ใช้รถ ตามมาตรา ๘๙ แห่งพระราชบัญญัติการขนส่งทางบกพ.ศ. ๒๕๒๒(ซ)การดำเนินการเกี่ยวกับการขอรับแผ่นป้ายเลขทะเบียนรถหรือเครื่องหมายแสดงการเสียภาษีแทนที่สูญหายถูกทำลายหรือชำรุดในสาระสำคัญ๕.๒ การสั่งให้ผู้ได้รับใบอนุญาตประกอบการขนส่งจัดการส่งไปให้พนักงานตรวจสภาพหรือสถานตรวจสภาพรถที่ได้รับอนุญาตตรวจสอบความบกพร่องตามมาตรา ๘๓ แห่งพระราชบัญญัติการขนส่งทางบก พ.ศ. ๒๕๒๒๕.๓การอนุญาตให้ผู้ได้รับใบอนุญาตประกอบการขนส่งใช้รถที่ได้กำการซ่อมแซม ปรับปรุงหรือแก้ไขเปลี่ยนแปลงอุปกรณ์หรือส่วนควบถูกต้องตามที่กำหนดในกฎกระทรวง ซึ่งผ่าน การตรวจสอบความถูกต้องจากพนักงานตรวจสภาพหรือสถานตรวจสภาพที่ได้รับอนุญาตแล้วตามมาตรา ๘๔ วรรคสอง แห่งพระราชบัญญัติการขนส่งทางบก พ.ศ. ๒๕๒๒ข้อ ๖ ให้หัวหน้าฝ่ายตรวจสภาพรถสำนักงานขนส่งจังหวัดสตูล เป็นผู้ทำการแทน ตามข้อ ๕.๑ (จ) ข้อ ๕.๒ และ ข้อ ๕.๓ข้อ ๗ ให้เจ้าพนักงานขนส่งชำนาญงานสังกัดงานทะเบียนขนส่ง สำนักงานขนส่งจังหวัดสตูล เป็นผู้ทำการแทนตามข้อ ๕.๑ (ข)(ค) (จ) (ฉ) (ช) และ (ซ)ข้อ ๘ ให้หัวหน้าสำนักงานขนส่งจังหวัดสตูลสาขาอำเภอละงู และเจ้าพนักงานขนส่งชำนาญงาน สำนักงานขนส่งสาขา ได้รับมอบหมาย ข้อ๕.๑ (ข) (ค) (ง) (จ) (ฉ) (ช) และ (ซ) และ ข้อ ๕.๒(เฉพาะงานประกอบการขนส่งส่วนบุคคลในเขตพื้นที่รับผิดชอบ)ในส่วนที่เกี่ยวกับการมอบหมายอำนาจหน้าที่ (ก) (ข) (ค) (ง) (จ) (ฉ) (ช) และ (ฌ)ข้อ ๙ ให้หัวหน้าฝ่ายใบอนุญาตขับรถสำนักงานขนส่งจังหวัดสตูล เป็นผู้ทำการแทนเกี่ยวกับ(ก) การออกใบอนุญาต(ข) การต่ออายุใบอนุญาต(ค) การออกใบแทนใบอนุญาต(ง) การสั่งพักใบอนุญาต(จ) การเพิกถอนใบอนุญาตข้อ ๑๐ ให้เจ้าพนักงานขนส่งชำนาญงานฝ่ายใบอนุญาตขับรถสำนักงานขนส่งจังหวัดสตูล ทำการแทนตามข้อ (ข) และ (ค)ข้อ ๑๑ ในกรณีที่นายทะเบียนประจำจังหวัดสตูลได้รับมอบหมายอำนาจหน้าที่เรื่องใดไว้เป็นการเฉพาะแล้วให้เป็นไปตามที่กำหนดไว้ในเรื่องนั้นประกาศณ วันที่ ๒๓ กรกฎาคม พ.ศ. ๒๕๕๘ชยุต สุขมิ่งนายทะเบียนประจำจังหวัดสตูลปริยานุช/จัดทำ๒๙ กันยายน๒๕๕๘วริญา/ตรวจ๒๙ กันยายน๒๕๕๘[๑] ราชกิจจานุเบกษาเล่ม ๑๓๒/ตอนที่ ๑๐๐ ง/หน้า ๓๒/๒๔ กันยายน ๒๕๕๘